Komployê Mîyanneteweyî yê vera vera Rayberê Şarê Kurdî Abdullah Ocalanî sere de Kurdîsan de xeylêk cayanê dinya de yeno protestokerdene.
Kampa Mexmûrî de semedê protestokerdişê Komployê 15ê Sibate rayraşîyayîşêk ame organîzekerdene.
Roniştoxê kampê verê Dezgehê Keyeyanê Şehîdan de ameyî têhet. Wendekar û mehlimî zî mekteban ra verê xo da cayê çalakîye. Rayşîyayîşo ke pê pankarta ''Komplokeran ra do hesab bêro persayene''  slogananê xoverdayîşî ame kerdene bi eşkerayîyêke qedîya. Eşkerayîye de ame vatene ke dewleta tirke pê komployî waşt ke şarê kurdî çîn bikero la xoverdayîşê kurdan destûrê nayî nêda. Reyna xoverdayîşê zîndanan û Garê zî ame selamkerdene û vatene ke kurdî do heta azadkerdişê Rayberê Şarê Kurdî têkoşînî rê dewam bikerê.
Reyna Şingal, Hewlêr, Kerkuk û Silêmanî de zî pê çalakîyan komplo û tecrîd ameyî şermezarkerdene û azadîya Ocalanî ameye weştene.
